Publication: Magyar Közlöny
Issue: MK-2008-77 (Year: 2008, Number: 77)
Era: 2004-2010
Section: 3.1. A Tanács elnöke – a 100/2007. (XI. 14.) OGY határozat alapján – az Országgyûlés mindenkori elnöke.
Paragraph Index: 229

5. A Tanács mûködési keretei: 5.1. A Tanács üléseit általában negyedévenként tartja. Összehívását és napirendjét a Tanács elnöke – a társelnökökkel együttmûködve – kezdeményezi. A Tanács üléseit haladéktalanul, de legkésõbb egy hónapon belül össze kell hívni, ha azt a tagjainak legalább egyharmada az elnöknél írásban, a téma megjelölésével kezdeményezi. 5.2. A Tanács – általános feladatkörének, feladatainak keretében – a fenntartható fejlõdéssel kapcsolatos elõterjesztések, hazai és nemzetközi fejleményekkel kapcsolatban megfogalmazott véleményével, ajánlásainak, javaslatainak kidolgozásával, elõterjesztésével, illetve közreadásával, illetve más módon – programok kezdeményezésével, továbbá különbözõ programokon való részvételével – segítheti elõ a fenntartható fejlõdéssel kapcsolatos célkitûzések teljesülését. 5.3. A Tanács döntéseit a jelenlévõ tagok legalább kétharmadának egyetértésével fogadja el. A Tanács döntésképes, ha a tagok többsége jelen van. 5.4. A Tanács munkájának, a tagok tevékenységének segítésére szakértõk kérhetõk fel, a Tanács ülésein – a Tanács többségének egyetértésével – meghívott szakértõk tanácskozási joggal részt vehetnek, de a Tanács tagjait nem helyettesíthetik. 5.5. A Tanács állandó és eseti munkatestületeket hozhat létre. 5.6. A Tanács évenként egyszer beszámol tevékenységérõl az Országgyûlésnek. 5.7. A Tanács titkársági feladatait az elnök mellett létrehozott titkárság látja el. A Tanács mûködéséhez és titkársági feladatainak ellátásához szükséges forrásokat az Országgyûlés költségvetésének keretein belül kell megtervezni és biztosítani. 5.8. A Tanács e határozattal összhangban elkészíti a saját ügyrendjét.

Source: https://magyarkozlony.hu/hivatalos-lapok/6739b97c33db6302f5585424a669c7af20f8ca14/dokumentumok/d975a4f99a1a03aed05568274f45832c1028f663/letoltes